12. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ.104567 της 22/31 Ιαν.1964 (ΦΕΚ  Β΄37) Περί εξουσιοδοτήσεως Αστυνομικών Αρχών δια το άρθρ.47 του Κ.Ο.Κ. Έχοντες υπ’ όψει την διάταξιν του άρθρ.47 παρ.1 εδάφιον δεύτερον του Ν.Δ. υπ’ αριθ. 4233/62 «περί κυρώσεως του Κώδικος Οδικής Κυκλοφορίας», αποφασίζομεν: Εξουσιοδοτούμεν τας οικείας Αστυνομικάς Αρχάς, ίνα διατάσσωσι την έκτακτον επιθεώρησιν παντός οχήματος (ενεργουμένην αποκλειστικώς παρά των αρμοδίων Υπηρεσιών του Υπουργείου Συγκοινωνιών),  (Γραφεία Ελέγχου Συγκοινωνιών Υπηρεσίας Συγκοινωνιών Αθηνών και Θεσσαλονίκης), εάν γεννώνται αμφιβολίαι περί της ασφαλούς και αθορύβου λειτουργίας αυτού. Προκειμένου περί των εκτελούντων συγκοινωνίαν εν τη αστική περιοχή των πόλεων Αθηνών-Πειραιώς και των Περιχώρων αυτών λεωφορείων αυτοκινήτων, ομοία εξουσιοδότησις παρέχεται και εις τον Οργανισμόν Ελέγχου των δι’ Αυτοκινήτων Συγκοινωνιών (Ο.Ε.Α.Σ.).  